《峻庵大中丞以会谳来禾公余过访喜赠 其一》
清代·钱陈群

东巡扈从忆当年，马上相逢揖大贤。喜共谈谐随豹尾，早占位望识鸢肩。

论交郑重金声比，载道勋名竹帛传。岁晏公余来话旧，真如雪夜子猷船。

作者简介：（1686—1774）浙江嘉兴人，字主敬，号香树，一号柘南居士。钱纶光子。康熙六十年进士。授编修。官至刑部右侍郎。深受乾隆帝知遇，进诗必赐和，与沈德潜并称为江南二老。卒谥文端。有《香树斋诗文集》。